এছাড়া ইনস্টিটিউটে Master in Information Technology (MIT) ও Post Graduate Diploma in Information Technology (PGDIT) কোর্স এবং এম.ফিল ও পিএইচ. ডি কোর্স চালু রয়েছে। ঢাকা বিশ্ববিদ্যালয়ের ছাত্রছাত্রী ও বিশ্ববিদ্যালয় বহির্ভূতদের জন্য স্বল্পমেয়াদি Web Design, Web Programming, Computer, Network and Internet Applications ও Office Applications for Smart Office কোর্সে প্রশিক্ষণ দেয়া হয়। এছাড়া মন্ত্রণালয়সহ বিভিন্ন সংস্থার জন্য প্যাকেজ কোর্সে প্রশিক্ষণের আয়োজন করা হয়। ইনস্টিটিউটে ৭ (সাত) টি কম্পিউটার ল্যাব রয়েছে। লাল সিরামিক ইটের চারতলা বিশিষ্ট আইআইটি ভবন ঢাকা বিশ্ববিদ্যালয় বিজ্ঞান গ্রন্থাগার ও খন্দকার মোকাররম হোসেন বিজ্ঞান ভবন এলাকার উত্তর পশ্চিম কোণে অবস্থিত।